ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
দেশে জেনেরিক ওষুধের বিক্রয়
নতুন দিল্লি, ১৬ মার্চ, ২০২১
প্রধানমন্ত্রী ভারতীয় জন ঔষধি পরিযোজনা  প্রকল্পটি সার ও রসায়ন মন্ত্রকের অধীন ফার্মাসিউটিক্যালস বিভাগ চালু করেছে। যার মাধ্যমে দেশের বিভিন্ন স্থানে উচ্চ গুণমান সম্পন্ন জেনেরিক ওষুধ বিক্রি করা হয়। সেই অনুযায়ী, ২০২১ সালের ১০ মার্চ পর্যন্ত সারাদেশে মোট ৭৫০৭ টি প্রধানমন্ত্রী ভারতীয় জন ঔষধি কেন্দ্র খোলা হয়েছে। ড্রাগস এন্ড কসমেটিক্স আইন ১৯৪০ এবং এর অধীন প্রণীত বিধি ১৯৪৫ অনুযায়ী জেনেরিক এবং ব্র্যান্ডেড ওষুধের ক্ষেত্রে নির্দিষ্ট কোন সংজ্ঞা নির্ধারণ করা হয়নি। তবে জেনেটিক ওষুধগুলি যে উপাদান দিয়ে করা হয় তা সাধারণত একই ডোজ অনুযায়ী একই পরিমানে থাকে।
কোন ব্র্যান্ডের ওষুধের তুলনায় কোন ওষুধের আনব্র্যান্ডেড জেনেরিক সংস্করণের দাম সাধারণত কম হয়। কারণ জেনেরিক সংস্করণের ক্ষেত্রে ফার্মাসিউটিক্যাল সংস্থাগুলি তার ব্র্যান্ডের প্রচারের জন্য অর্থ ব্যয় করে না।
ভারতের মেডিকেল কাউন্সিলের ২০০২- এর আইন অনুযায়ী প্রত্যেক চিকিৎসককে ওষুধের জেনেরিক নাম প্রেসক্রিপশনে লিখতে হবে। এমনকি টেলিমেডিসিনের গাইডলাইন অনুযায়ী প্রত্যেক চিকিৎসককে ওষুধের জেনেরিক নাম লেখা বাধ্যতামূলক করা হয়েছে।
আজ রাজ্যসভায় এক লিখিত প্রশ্নের জবাবে কেন্দ্রীয় স্বাস্থ্য ও পরিবারকল্যাণ মন্ত্রী শ্রী অশ্বিনী কুমার চৌবে এই তথ্য জানিয়েছেন।
কর্মী, জন-অভিযোগএবংপেনশনমন্ত্রক
আইএএস আধিকারিকদের ই-প্রশাসনিক তালিকা, ২০১৯ প্রকাশ করলেন ডঃ জিতেন্দ্র সিং
নয়াদিল্লি, ২৯ জুলাই, ২০১৯
কেন্দ্রীয় কর্মচারী, গণ-অভিযোগ ও পেনশন বিষয়ক প্রতিমন্ত্রী ডঃ জিতেন্দ্র সিং সোমবার নতুন দিল্লিতে এক অনুষ্ঠানে আইএএস আধিকারিকদের ই-প্রশাসনিক তালিকা, ২০১৯ প্রকাশ করেছেন। উল্লেখ করা যেতে পারে, ই-প্রশাসনিক তালিকার এটি ৬৪তম সংস্করণ। এই প্রথম ই-প্রশাসনিক তালিকায় আইএএস আধিকারিকদের ছবিও রয়েছে।
আইএএস আধিকারিকদের প্রশাসনিক তালিকায় আধিকারিকদের ব্যাচ, ক্যাডার, বর্তমান কর্মস্থল, বেতনক্রম, শিক্ষাগত যোগ্যতা এবং তাঁদের অবসর গ্রহণের দিনক্ষণ সহ ক্যাডার-ভিত্তিক সংখ্যা উল্লেখ রয়েছে। কর্মচারী ও প্রশিক্ষণ দপ্তর আইএএস আধিকারিকদের ক্যাডার নিয়ন্ত্রণ করে থাকে। রাজ্য ক্যাডারগুলি থেকে পাওয়া তথ্যের ভিত্তিতেই আধিকারিকদের এই প্রশাসনিক তালিকা তৈরি করা হয়েছে। মন্ত্রকের ওয়েবসাইট http:persmin.nic.in-এ আইএএস আধিকারিকদের ই-প্রশাসনিক তালিকা আপলোড করা হয়েছে।
এ ধরনের তালিকা প্রকাশে কেন্দ্রীয় কর্মচারী ও প্রশিক্ষণ দপ্তরের উদ্যোগের প্রশংসা করে ডঃ জিতেন্দ্র সিং বলেন, সরকারি কাজকর্ম রূপায়ণে ডিজিটাল পদ্ধতি ব্যবহারের লক্ষ্যে প্রধানমন্ত্রী যে অগ্রাধিকার দিয়েছেন, তা বিবেচনায় রেখে এ ধরনের উদ্যোগ এক গুরুত্বপূর্ণ পদক্ষেপ। মন্ত্রকের ওয়েবসাইটে ই-প্রশাসনিক তালিকার যে লিঙ্ক  রয়েছে সেখান থেকে আধিকারিকদের বিভিন্ন তথ্য সাধারণ মানুষ যে কোন সময় যে কোন স্থান থেকে দেখতে ও জানতে পারবেন। মন্ত্রী আরও জানান, অন্যান্য দপ্তর ও মন্ত্রকগুলিকেও এ ধরনের উদ্যোগ গ্রহণে উৎসাহিত করা হবে। রাজ্য সরকারগুলিকেও তাদের সিভিল সার্ভিস আধিকারিকদের তথ্য সুসংবদ্ধভাবে জনসমক্ষে প্রকাশ করার জন্য এ ধরনের মডেল গ্রহণের আহ্বান জানান ডঃ সিং।
অনুষ্ঠানে মন্ত্রকের সচিব শ্রী কে ভি ইপেন সহ উচ্চপদস্থ আধিকারিকরা উপস্থিত ছিলেন।
CG/BD/DM
(Visitor Counter : 106
সারওরসায়নমন্ত্রক
চলতি বছরে ৩০শে সেপ্টেম্বরের শেষে তৃতীয় ত্রৈমাসিকে এফএসিটি সার উৎপাদন ও বিক্রি ক্ষেত্রে ৮৩.০৭ কোটি টাকার রেকর্ড লাভ করেছে
নয়াদিল্লী, ৭ নভেম্বর, ২০২০
সার ও রসায়ন মন্ত্রকের আওতাধীন রাষ্ট্রায়ত্ত্ব সংস্থা 'দ্য ফার্টিলাইজার অ্যান্ড কেমিক্যালস ত্রিভাঙ্কর লিমিটেড চলতি বছরে ৩০শে সেপ্টেম্বরের শেষে তৃতীয় ত্রৈমাসিকে সার উৎপাদন ও বিক্রি ক্ষেত্রে ৮৩.০৭ কোটি টাকার রেকর্ড লাভ করেছে। সংস্থার এটিই সর্বকালীন মুনাফা। গত বছরে এই সংস্থার লাভের পরিমাণ ছিল ৬.২৬ কোটি টাকা। সংস্থার পক্ষ থেকে প্রকাশিত এক বিবৃতিতে জানানো হয়েছে বছর শেষে এফএসিটি-র ১০৪৭ কোটি টাকারও বেশি আর্থিক লেনদেনের সম্ভাবনা রয়েছে।
চলতি বছর ৩০শে সেপ্টেম্বর পর্যন্ত সংস্থার উৎপাদিত অ্যামোনিয়াম সালফেট সহ অন্যান্য সার ও রসায়ন সামগ্রী রেকর্ড পরিমাণে বিক্রি হয়েছে।
সংস্থার পক্ষ থেকে আরও জানানো হয়েছে পশ্চিমবঙ্গ এবং ওড়িশায় সার ও রসায়ন বিক্রির ক্ষেত্রে তারা নতুন বাজার তৈরি করতে পেরেছে। কোভিড-১৯ মহামারী জনিত কারণে নানান প্রতিবন্ধকতা থাকা সত্ত্বেও ভারত সরকার এবং কেরালা সরকারের জারি করা সমস্ত কোভিড নিয়ম ও নির্দেশিকা মেনে চলে সংস্থা এই সাফল্য অর্জন করেছে।
CG/SS/NS
(Visitor Counter : 99
সড়কপরিবহণওমহাসড়কমন্ত্রক
ভারত শ্রেণীভুক্ত নতুন গাড়ির মূল্যায়ন কর্মসূচি
নয়াদিল্লি, ২১ জুলাই, ২০২২
সড়ক পরিবহণ ও মহাসড়ক মন্ত্রক ২৪ জুন ভারত শ্রেণীভুক্ত নতুন গাড়ির মূল্যায়ন কর্মসূচি সংক্রান্ত একটি বিজ্ঞপ্তি প্রকাশ করেছে। এই বিজ্ঞপ্তিতে কেন্দ্রীয় মোটর ভেহিকেল্স নিয়মাবলীতে ১২৬এর ই ধারা যুক্ত করার প্রস্তাব দেওয়া হয়েছে।
যেসব যাত্রীবাহী গাড়িতে চালকের আসন ছাড়া সর্বোচ্চ ৮টি আসন রয়েছে সেই গাড়িগুলিকে এম ওয়ান শ্রেণীভুক্ত গাড়ি হিসেবে চিহ্নিত করা হয়। সংশ্লিষ্ট গাড়িগুলির ওজন সাড়ে ৩ টনের কম হতে হবে। এই গাড়িতে নতুন নিয়ম প্রযোজ্য হবে।
নতুন নিয়মে প্রাপ্তবয়স্ক ও শিশু- দুই ধরনের যাত্রীদের সুরক্ষার জন্য বিশেষ ব্যবস্থা থাকবে। যাত্রীদের সুরক্ষার দিকটিতে গুরুত্ব দেওয়ায় দেশে এ ধরণের গাড়ি উৎপাদন হলে তার রপ্তানীর সম্ভাবনা যেমন বাড়বে পাশাপাশি উপভোক্তাদের আস্থাও বৃদ্ধি পাবে। এক্ষেত্রে প্রয়োজনীয় পরিকাঠামো গড়ে তুলে গাড়ি পরীক্ষা কেন্দ্রগুলিতে নতুন ধরনের গাড়ির পরীক্ষা-নিরীক্ষা করা যাবে। আগামী পয়লা এপ্রিল থেকে এই নিয়ম কার্যকর হবে। নতুন নিয়মের বিষয়ে কোনো পরামর্শ থাকলে আগামী ৩০ দিনের মধ্যে তা জানাতে হবে।
ভারত শ্রেণীভুক্ত নতুন গাড়ির মূল্যায়ন কর্মসূচির জন্য গাড়ির দামের ওপর কোনো প্রভাব পড়বে না। এই গাড়ি সড়ক দুর্ঘটনার সংখ্যা উল্লেখযোগ্যভাবে কমাতে সক্ষম হবে। মার্কিন যুক্তরাষ্ট্রের মহাসড়কে নিরাপত্তা সংক্রান্ত কর্তৃপক্ষ এক সমীক্ষা চালিয়ে দেখেছে গাড়ির সামনে এয়ারব্যাগ থাকায় মুখোমুখি সংঘর্ষে মৃত্যুর হার ৩৪ শতাংশ হ্রাস পেয়েছে। গাড়ির ধারে এয়ারব্যাগের ব্যবহারের ফলে মৃত্যুর হার ৩১ শতাংশ হ্রাস পেয়েছে।
সড়ক পরিবহণ ও মহাসড়ক মন্ত্রী শ্রী নীতীন গড়করি আজ এক প্রশ্নের লিখিত জবাবে এই তথ্য জানিয়েছেন।
PG/CB/NS
(Visitor Counter : 71
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত তথ্য
নয়াদিল্লি, ২৮ ডিসেম্বর, ২০২২
দেশব্যাপী টিকাকরণ অভিযানের আওতায় এখনও পর্যন্ত মোট ২২০.০৭ কোটি প্রতিষেধক প্রদান করা হয়েছে ।
গত ২৪ ঘন্টায় ৯০ হাজার ৫২৯ ডোজ টিকা প্রদান করা হয়েছে।
ভারতে বর্তমানে সক্রিয় করোনা আক্রান্তের সংখ্যা ৩ হাজার ৪৬৮ জন।
সক্রিয় সংক্রমিতের হার ০.০১ শতাংশ।
সুস্থতার হার বর্তমানে ৯৮.৮ শতাংশ।
গত ২৪ ঘন্টায় ১৪১ জন সুস্থ হয়েছেন।
মোট সুস্থ ব্যক্তির সংখ্যা ৪ কোটি ৪১ লক্ষ ৪৩ হাজার ৪৮৩ জন।
বিগত ২৪ ঘন্টায় দেশে নতুন করে করোনা আক্রান্ত হয়েছেন ১৮৮ জন।
দৈনিক সংক্রমণ হার ০.১৪ শতাংশ।
সাপ্তাহিক সংক্রমণ হার ০.১৮ শতাংশ।
এখনও পর্যন্ত ৯১.০১ কোটি নমুনা পরীক্ষা হয়েছে।
গত ২৪ ঘন্টায় ১ লক্ষ ৩৪ হাজার ৯৯৫টি নমুনা পরীক্ষা হয়েছে।
PG/PM/SB
(Visitor Counter : 62
বিজ্ঞানওপ্রযুক্তিমন্ত্রক
প্রধানমন্ত্রী শ্রী নরেন্দ্র মোদী আগামী রবিবার জম্মু সফরে সাম্বা জেলার পাল্লীর অনুষ্ঠানে যোগ দিয়ে দেশজুড়ে “পঞ্চায়েতি রাজ দিবস” উপলক্ষ্যে আয়োজিত অনুষ্ঠান অলংকৃত করবেন
নতুন দিল্লি, ২২ এপ্রিল, ২০২২
কেন্দ্রীয় বিজ্ঞান ও প্রযুক্তি মন্ত্রক, ভূ-বিজ্ঞান মন্ত্রকের স্বাধীন দায়িত্বপ্রাপ্ত প্রতিমন্ত্রী, প্রধানমন্ত্রীর দপ্তর, কর্মীবর্গ, গণ অভিযোগ, পেনশন, আণবিক শক্তি এবং মহাকাশ দপ্তরের প্রতিমন্ত্রী ডাঃ জিতেন্দ্র সিং বলেছেন,জম্মু সফরে প্রধানমন্ত্রীর সমাবেশে প্রযুক্তি বিষয়ক প্রদর্শনী, স্টার্ট-আপগুলিকে অনুপ্রাণিত এবং সারা দেশে জীবন জীবিকার নতুন উপায় সম্পর্কে সচেতনতা তৈরিতে সাহায্য করবে। নতুন দিল্লি থেকে আজ সকালে জম্মুতে পৌঁছে ডাঃ জিতেন্দ্র সিং আসন্ন পঞ্চায়েতী রাজ দিবস উদযাপনে প্রধানমন্ত্রীর জম্মু সফরের সময় আয়োজিত বিজ্ঞান ও প্রযুক্তি মন্ত্রকের প্রদর্শনী এবং স্টলগুলির বিষয়ে পর্যালোচনা বৈঠক করেন। তিনি জানান যে, বিজ্ঞান ও প্রযুক্তি মন্ত্রকের বিভিন্ন বিভাগ এবং শাখার স্টলগুলি গ্রামাঞ্চলে কৃষি কাজের ক্ষেত্রে আধুনিক প্রযুক্তি ও উদ্ভাবনের বিষয়গুলি তুলে ধরবে। মন্ত্রী ইতিমধ্যেই সাম্বা জেলার পল্লী পঞ্চায়েতে ৫০০ কিলোভোল্ট সৌর প্ল্যান্ট এবং অন্য প্রদর্শনীগুলি ঘুরে দেখেছেন। ডাঃ সিং জানিয়েছেন, এই কার্বন-মুক্ত সৌর প্ল্যান্টটি মোট ৬ হাজার ৪০৮ বর্গ মিটার এলাকাজুড়ে তৈরি করা হয়েছে। এটি তৈরি করতে ১৮ দিনের রেকর্ড কম সময় লেগেছে। কেন্দ্রীয় বিজ্ঞান ও প্রযুক্তি মন্ত্রকের আওতাধীন সেন্ট্রাল ইলেকট্রনিক্স লিমিটেড এটি তৈরি করেছে।
ডাঃ জিতেন্দ্র সিং বলেন, প্রধানমন্ত্রীর সফরের সময় বেশ কিছু বিষয়-ভানার উপর প্রদর্শনীর আয়োজন করা হয়েছে। উন্নত গ্রামের জীবন জীবিকা, স্বাস্থ্যকর গ্রাম, শিশুবান্ধব গ্রাম, স্বচ্ছ ও সবুজ গ্রাম, গ্রামে আত্মনির্ভর পরিকাঠামো, গ্রামে উদ্ভূত উন্নয়ন ইত্যাদি। কেন্দ্রীয় মন্ত্রী বলেন, সাধারণ মানুষের সুবিধার জন্য গ্রামীণ এলাকায় উন্নয়ন এবং পঞ্চায়েতি রাজের বিষয়-ভাবনাগুলির সঙ্গে বিজ্ঞান ও প্রযুক্তির মেলবন্ধনে এই স্টলগুলি তৈরি করা হবে। এদিন শ্রী সিং সিএসআইআর-এর শীর্ষ বিজ্ঞানীদের সঙ্গে অ্যারোমা মিশন এবং সাধারণ মানুষের আয় বৃদ্ধিতে ‘পার্পেল রেভিলিউশন’-এর বিষয়ে সামগ্রিক পর্যালোচনা করেছেন। ডাঃ জিতেন্দ্র সিং বলেন, জম্মু-কাশ্মীরের আইআইআইএম স্টার্ট-আপ সংস্থাগুলিকে বিশেষ সাহায্য করেছে। তিনি বলেন, গত ২ বছরে জম্মু-কাশ্মীরে ১০ হাজারেরও বেশি ডেইরি কেন্দ্র তৈরি করা হয়েছে। এই অঞ্চলের যুবদের জন্য উপযুক্ত উপার্যনের সুযোগ সুবিধা তৈরি করতে সরকার একাধিক পদক্ষেপ নিয়েছে বলেও উল্লেখ করেন তিনি।
CG/SS/SKD/
(Visitor Counter : 65
স্বাস্থ্যওপরিবারকল্যাণমন্ত্রক
কোভিড-১৯ এর মোকাবিলায় উত্তরপ্রদেশ, ওডিশা এবং পশ্চিমবঙ্গের পরিস্থিতি ভিডিও কনফারেন্সের মাধ্যমে পর্যালোচনা করলেন ডঃ হর্ষ বর্ধন
নতুন দিল্লি, ৭ মে, ২০২০
কেন্দ্রীয় স্বাস্থ্য ও পরিবার কল্যাণ মন্ত্রী ড. হর্ষ বর্ধন, আজ উত্তরপ্রদেশের স্বাস্থ্যমন্ত্রী শ্রী জয়প্রতাপ সিং এবং ওডিশার স্বাস্থ্যমন্ত্রী শ্রী নবকিশোর দাসের সঙ্গে উচ্চপর্যায়ের বৈঠক করেন। এই বৈঠকে দপ্তরের প্রতিমন্ত্রী, শ্রী অশ্বিনী কুমার চৌবে ছাড়াও কেন্দ্র ও উত্তরপ্রদেশ, ওডিশা এবং পশ্চিমবঙ্গের উচ্চপদস্থ আধিকারিকরা কোভিড – ১৯ পরিস্থিতি নিয়ে পর্যালোচনা করেন। দেশজুড়ে এই মহামারীর মোকাবিলায় সমস্ত রাজ্যের ভূমিকায় ড. হর্ষ বর্ধন প্রশংসা করেন।
দেশে ৭ই মে পর্যন্ত আক্রান্তের সংখ্যা ৫২,৯৫২ জন। গত ২৪ ঘন্টায় নতুন করে আক্রান্ত হয়েছেন ৩৫৬১ জন। সুস্থ হয়ে বাড়ি ফিরে গেছেন ১৫,২৬৬ জন। গত ২৪ ঘন্টায় সুস্থ হয়েছেন ১০৮৪ জন। এপর্যন্ত দেশে এই ভাইরাসে সংক্রমিত হয়ে ১৭৮৩ জন মারা গেছেন। ভারতে মৃত্যুর হার ৩.৩ শতাংশ। সুস্থ হয়ে ওঠার হার ২৮.৮৩ শতাংশ। মন্ত্রী জানান, যাঁদের এখন চিকিৎসা চলছে, তাঁদের মধ্যে আইসিইউ-তে ৪.৮ শতাংশ, ভেন্টিলেটরে ১.১. শতাংশ, এবং অক্সিজেনের সহায়তায় ৩.৩ শতাংশ রোগী রয়েছেন। প্রতিদিন ৩২৭টি সরকারী পরীক্ষাগারে এবং ১১৮টি বেসরকারী পরীক্ষাগারে ৯৫,০০০ নমুনা পরীক্ষা করা হচ্ছে। এপর্যন্ত মোট ১৩,৫৭,৪৪২টি নমুনার পরীক্ষা করা হয়েছে।
ড. বর্ধন জানিয়েছেন, গত ৭ দিনে ১৮০টি জেলায়, ৭ – ১৩ দিনে ১৮০টি জেলায়, ১৪ – ২০ দিনে ১৬৪টি জেলায় ২১ – ২৮ দিনে ১৩৬টি জেলায় নতুন কোনো সংক্রমণের খবর নেই। আন্দামান ও নিকোবর, অরুনাচল প্রদেশ, ছত্তিশগড়, গোয়া, ঝাড়খন্ড, হিমাচল প্রদেশ, জম্মু-কাশ্মীর, কেরালা, লাদাখ, মণিপুর, মেঘালয় ও মিজোরামে গত ২৪ ঘন্টায় নতুন কোনো সংক্রমণের খবর নেই। দমন ও দিউ, সিকিম, নাগাল্যান্ড এবং লাক্ষাদ্বীপে আজ পর্যন্ত কেউ সংক্রমিত হন নি। দেশে ১৩০টি হটস্পট জেলা, ২৮৪টি নন-হটস্পট জেলা এবং ৩১৯টি সংক্রমিত হয় নি, এরকম জেলা রয়েছে। মন্ত্রী জানান, দেশে বর্তমানে ১,৩২,২১৯টি আইসোলেশন বেড ও ১৭,৮৪০টি আইসিইউ বেড সম্বলিত কোভিডের জন্য নির্দিষ্ট ৮২১টি হাসপাতাল রয়েছে। ১৮৯৮টি কোভিড স্বাস্থ্যকেন্দ্র আছে। আর ৭৫৬৯টি কোয়ারান্টাইন সেন্টার আছে।
ড. হর্ষ বর্ধন আরো জানান, রাজ্য, কেন্দ্রশাসিত অঞ্চল ও বিভিন্ন কেন্দ্রীয় প্রতিষ্ঠানে ২৯ লক্ষ ৬০০০ ব্যক্তিগত সুরক্ষা সরঞ্জাম এবং ৬২ লক্ষ ৭৭,০০০ এন৯৫ মাস্ক বন্টন করা হয়েছে।
কোভিড – ১৯ এর ফলে সংক্রমিতদের মৃত্যুর হার যাতে কম হয়, মন্ত্রী তার জন্য সব রাজ্যগুলিকে কড়া নজরদারী ব্যবস্থা বজায় রাখতে বলেন। সিভিয়ার অ্যাকিউট রেসপিরেটরি ইনফেক্সান  এবং ইনফ্লুয়েঞ্জার মতন অসুখের ক্ষেত্রে সকলকে সতর্ক থাকার তিনি পরামর্শ দেন। স্বাস্থ্যকর্মীরা যাতে সংক্রমিত না হন, সে বিষয়ে মন্ত্রী যথাযথ ব্যবস্থা গ্রহণের ওপর জোর দেন।
দেশের অনেক রাজ্যে পরিযায়ী শ্রমিকরা পৌঁছানোর পর তাদের জন্য স্থানীয় প্রশাসনকে নমুনা পরীক্ষা, কোয়ারান্টাইন এবং সংক্রমিতদের যথাযথ চিকিৎসা দেবার ওপর তিনি জোর দেন। কোভিড – ১৯ ছাড়া অন্যান্য অসুখের ক্ষেত্রে রোগীরা যাতে যথাযথ পরিষেবা পান, সেবিষয়ে মন্ত্রী, সতর্ক থাকতে বলেন। রাজ্যগুলিকে জানানো হয়েছে, কোভিড আক্রান্ত নন, এমন রোগীদের কোনো অভিযোগ থাকলে 1075 এবং 102 – এই হেল্প লাইন নম্বরের মাধ্যমে তাঁরা ফোন করে তা জানাতে পারেন। এই বৈঠকে উত্তরপ্রদেশ এবং ওডিশার বিভিন্ন জেলার জেলাশাসকরা ছাড়াও কেন্দ্রীয় স্বাস্থ্যসচিব শ্রীমতী প্রীতি সুদান, ওডিশা ও উত্তরপ্রদেশের স্বাস্থ্য দপ্তরের প্রধান সচিব এবং পশ্চিমবঙ্গের জাতীয় স্বাস্থ্য মিশনের নির্দেশক ড. সৌমিত্র মোহন উপস্থিত ছিলেন।
(CG/CB/SFS
নির্বাচনকমিশন
১৯৫১ সালের জনপ্রতিনিধিত্ব আইন অনুযায়ী খালি থাকা কেন্দ্রগুলিতে উপ-নির্বাচনের আয়োজন করতে হয়
নয়াদিল্লি, ০৯ অক্টোবর, ২০১৮
কয়েকটি সংবাদপত্রে লেখা হয়েছে যে নির্বাচন কমিশন, একদিকে কর্ণাটকে তিনটি লোকসভা কেন্দ্রে খালি থাকা আসনগুলির জন্য উপ-নির্বাচনের ঘোষনা করলেও, অন্ধ্রপ্রদেশের পাঁচটি লোকসভা আসনের শূন্যপদগুলি পূরণের জন্য উপ-নির্বাচনের কোনো ঘোষনা করেনি।
এইক্ষেত্রে জানানো হচ্ছে যে, কর্ণাটকের বেল্লারি, সিমোগা ও মান্ডিয়া লোকসভাকেন্দ্রগুলির আসন যথাক্রমে এই বছরের  ১৮ই মে, ১৮ই মে ও ২১শে মে-তে খালি হয়। অন্যদিকে অন্ধ্রপ্রদেশের ৫টি লোকসভাকেন্দ্রের আসন ২০ জুন ২০১৮-তে খালি হয়। প্রসঙ্গত ১৯৫১ সালের জনপ্রতিনিধিত্ব আইনে বলা হয়েছে, সংসদীয় ও বিধানসভা কেন্দ্রগুলির আসন খালি হলে, সেই শূন্যস্হান পূরণের জন্য নির্বাচন কমিশনকে ছয় মাসের মধ্যে উপ-নির্বাচনের ব্যবস্হা করতে হবে। তবে, সেইক্ষেত্রে নতুন সংসদ বা বিধায়কের কাজের মেয়াদকাল অন্তত এক বছর বা তার বেশি হতে হবে।
চলতি ষোড়শতম লোকসভার মেয়াদকাল আগামী বছরের তেশরা জুন পর্যন্ত। দেখা যাচ্ছে কর্ণাটকের উপ-নির্বাচনে নির্বাচিত সাংসদরা এক বছরের বেশি সময় পদস্হ থাকলেও, আগামী লোকসভার মেয়াদকালের মধ্যে অন্ধ্রপ্রদেশে উক্ত সংসদীয় আসনগুলি শূন্য হওয়ার পরে এক বছরও সময় থাকছে না। সেইক্ষেত্রে ১৯৫১ সালের জনপ্রতিনিধিত্ব আইনের ১৫১এ ধারা অনুযায়ী ঐ ৫টি লোকসভার আসনে উপ-নির্বাচনের আয়োজন করার প্রয়োজন নেই।
CG/SC/NS/…
(Visitor Counter : 214
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ২৪ সেপ্টেম্বর, ২০২১
দেশব্যাপী টিকাকরণ অভিযানের আওতায় এখনও পর্যন্ত ৮৪ কোটি ১৫ লক্ষ টিকা দেওয়া হয়েছে।
দেশে গত ২৪ ঘণ্টায় নতুন করে আক্রান্তের সংখ্যা ৩১ হাজার ৩৮২ জন।
দেশে মোট আক্রান্তদের মধ্যে সুস্পষ্টভাবে করোনায় আক্রান্তের হার ১ শতাংশের নীচে নেমে এসে ০.৮৯ শতাংশে দাঁড়িয়েছে, যা গত বছরের মার্চ মাস থেকে সর্বনিম্ন।
দেশে সুস্পষ্টভাবে আক্রান্তের সংখ্যা ৩ লক্ষ ১৬২ জন, যা ১৮৮ দিনে সর্বনিম্ন।
দেশে এখনও পর্যন্ত সুস্থতার হার ৯৭.৭৮ শতাংশ। ২০২০ সালের মার্চ মাস থেকে এখনও পর্যন্ত সর্বোচ্চ।
দেশে গত ২৪ ঘণ্টায় করোনা মুক্ত হয়েছেন ৩২ হাজার ৫৪২ জন। এর ফলে মোট সুস্থতার সংখ্যা দাঁড়িয়েছে ৩ কোটি ২৮ লক্ষ ৪৮ হাজার ২৭৩ জন।
গত ৯১ দিনে সাপ্তাহিক ভিত্তিতে আক্রান্তের হার ৩ শতাংশের নীচে নেমে এসে ২.০৭ শতাংশে দাঁড়িয়েছে।
দৈনিক সংক্রমণের হার গত ২৫ দিনে ৩ শতাংশের নীচে নেমে এসে ২ শতাংশে এসে দাঁড়িয়েছে।
দেশে এখনও পর্যন্ত মোট নমুনা পরীক্ষার সংখ্যা ৫৫ কোটি ৯৯ লক্ষ।
CG/SS/SKD/
(Visitor Counter : 105
মন্ত্রিসভারঅর্থনৈতিকবিষয়সংক্রান্তকমিটি
৭টি রাজ্যে ১৩টি নতুন কেন্দ্রীয় বিদ্যালয় এবং মধ্যপ্রদেশের রতলম জেলার আলোট-এ দ্বিতীয় জওহর নবোদয় বিদ্যালয় স্থাপনের প্রস্তাবে কেন্দ্রীয় মন্ত্রিসভার অনুমোদন
নয়াদিল্লি, ০১ আগস্ট, ২০১৮
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির বৈঠকে আজ দেশের ৭টি রাজ্যে ১৩টি নতুন কেন্দ্রীয় বিদ্যালয় এবং মধ্যপ্রদেশের রতলম জেলার আলোটে একটি দ্বিতীয় জওহর নবোদয় বিদ্যালয় স্থাপনের প্রস্তাব অনুমোদিত হয়েছে। এই কেন্দ্রীয় বিদ্যালয়গুলি উত্তর প্রদেশের বান্দা, মির্জাপুর, বাউলি, ভাদোহি ও সিআইএসএফ সুরজপুর; মহারাষ্ট্রের ওয়াসিম ও পারভাম; মণিপুরের চাকপিকারং; বিহারের নওয়াদা, দেবকুন্ড; ঝাড়খন্ডের পালামৌ; তেলেঙ্গানার সিদ্দিপেট এবং কর্ণাটকের কুডামালাকুন্টে-তে গড়ে তোলা হবে। মন্ত্রিসভা মধ্যপ্রদেশের রতলম জেলার আলোটে একটি অতিরিক্ত জওহর নবোদয় বিদ্যালয় স্থাপনের প্রস্তাবে অনুমোদন দিয়েছে। মধ্যপ্রদেশের এই জেলাটি তপশিলি জাতি ও উপজাতি অধ্যুষিত হওয়ায় এখানে অতিরিক্ত জওহর নবোদয় বিদ্যালয়ের দাবিটি দীর্ঘদিনের। এছাড়া, রাজ্য সরকারও এই বিদ্যালয় স্থাপনের জন্য প্রয়োজনীয় জমির ব্যবস্থা করবে এবং অস্থায়ীভাবে বিদ্যালয়টি চালু করার জন্য ভবনের ব্যবস্থা করবে। উল্লেখ্য, বর্তমানে সারা দেশে ১২ লক্ষেরও বেশি ছাত্রছাত্রীকে কেন্দ্রীয় বিদ্যালয়ে আধুনিক শিক্ষার সুযোগ দেওয়া হচ্ছে এবং প্রায় আড়াই লক্ষ ছাত্রছাত্রীকে বিনামূল্যে আধুনিক শিক্ষার সুযোগ দেওয়া হচ্ছে। নতুন ১৩টি কেন্দ্রীয় বিদ্যালয় খোলার এই সিদ্ধান্তে প্রায় ১৩ হাজার ছাত্রছাত্রী উচ্চ মানের শিক্ষার সুবিধা পাবে এবং আলোটে ৫৬০ জন ছাত্রছাত্রী জওহর নবোদয় বিদ্যালয়ে আধুনিক শিক্ষার সুযোগ পাবে।
CG/PB/SB……
(Visitor Counter : 74
পরমাণুশক্তিদপ্তর
পরমানু চুল্লী সম্প্রসারণ কর্মসূচী
নয়াদিল্লি, ১৮ জুলাই, ২০১৯
“বিদ্যুৎ ক্ষেত্রে দীর্ঘ স্হায়িত্বের জন্য আমাদের বিদ্যুৎ উৎপাদনেও বৈচিত্র আনা প্রয়োজন। তাই কেন্দ্রীয় সরকার আগামী ১৫ থেকে ২০ বছরের মধ্যে পরমানু বিদ্যুৎ উৎপাদনে বিনিয়োগের জন্য প্রচুর পরিকল্পনা গ্রহণ করেছে যাতে প্রয়োজন অনুযায়ী আরো বেশি করে এই ক্ষেত্রে সরকারি বিনিয়োগের সুযোগ তৈরি হয়। সেই উদ্দেশ্যে বাজেটে বেসরকারী বিনিয়োগ সহ মোট ৩ হাজার কোটি টাকা বরাদ্দ করা হয়েছে।”
হরিয়ানার গোরক্ষপুরে ৭০০ মেগাওয়াট উৎপাদন ক্ষমতাসম্পন্ন চারটি ইউনিট তৈরির জন্য সরকার ইতিমধ্যেই প্রশাসনিক অনুমোদন এবং অর্থ বরাদ্দ করেছে। এরমধ্যে দুটির কাজ শুরু হয়েছে।
এই ধরণের আরো পরমানু বিদ্যুৎ চুল্লী গড়ে তোলার জন্য পরমানুশক্তি দপ্তরের স্ট্যান্ডিং সাইট সিলেকশান কমিটি  জমি খোঁজার কাজ চালাচ্ছে।
লোকসভায় গতকাল এক লিখিত প্রশ্নের জবাবে এই তথ্য জানান উত্তর-পূর্বাঞ্চলের স্বাধীন দায়িত্বপ্রাপ্ত প্রতিমন্ত্রী, প্রধানমন্ত্রীর দপ্তর, গণ অভিযোগ এবং পেনশন, পরমানুশক্তি এবং মহাকাশ দপ্তরের প্রতিমন্ত্রী ডঃ জীতেন্দ্র সিং।
CG/SS/NS
(Visitor Counter : 88
স্বাস্থ্যওপরিবারকল্যাণমন্ত্রক
কোভিড মহামারীর সময়ে প্রয়োজনীয় টিকাকরণ কর্মসূচির ব্যাঘাত না ঘটাতে বৈদ্যুতিন পদ্ধতিতে টিকার তথ্য পরিকাঠামোর -ভূমিকা
নতুনদিল্লি, ৩রা আগস্ট, ২০২০
দেশজুড়ে টিকাকরণ কর্মসূচির সরবরাহ শৃঙ্খলকে শক্তিশালী করতে বৈদ্যুতিন প্রক্রিয়ায় টিকার তথ্য ভান্ডার গড়ে তোলার জন্য ইলেকট্রনিক ভ্যাকসিন ইন্টেলিজেন্স নেটওয়ার্ক  গড়ে তোলা হয়েছে। কেন্দ্রীয় স্বাস্থ্য ও পরিবার কল্যাণ মন্ত্রক প্রযুক্তির সাহায্যে এই প্রক্রিয়ায় সমাধানের ব্যবস্থা করেছে । দেশে টিকার মজুত থাকার পরিমাণ, সেগুলি সরবরাহ ব্যবস্থাপনা ও সঞ্চিত টিকা শীতল রাখার জন্য যথাযথ তাপমাত্রার ব্যবস্থার জন্য সর্বশেষ তথ্য এই নেটওয়ার্কের মাধ্যমে জানা যাবে। কোভিড মহামারীর সময় আমাদের শিশু ও গর্ভবতী মহিলারা যেন প্রতিরোধযোগ্য ব্যধি থেকে রক্ষা পেতে পারেন, তার জন্য তাঁদের টিকাকরণের প্রক্রিয়ায় যাতে কোন ব্যাঘাত না ঘটে , সেই কারণে এই বিপুল ব্যবস্থাপনা গড়ে তোলা হয়েছে।
দেশের নানা প্রান্তে যে তাপমাত্রায় টিকা রাখা আছে, সেগুলি কত পরিমাণে রাখা আছে, এই টিকা দেবার জন্য এবং টিকাকরণের প্রক্রিয়া সম্পন্ন করার জন্য কত প্রশিক্ষিত কর্মীর প্রয়োজন, এই সব তথ্য একটি শক্তিশালী অত্যাধুনিক প্রযুক্তি ও তথ্য প্রযুক্তি পরিকাঠামোয় রাখা থাকে ౼এই ব্যবস্থাই ইভিন বলে পরিচিত।
৩২টি রাজ্য ও কেন্দ্রশাসিত অঞ্চলে ইতিমধ্যেই ইভিন ব্যবস্থা চালু হয়েছে। সিকিম ও তিনটি কেন্দ্রশাসিত অঞ্চল౼আন্দামান ও নিকোবর দ্বীপপুঞ্জ, চণ্ডীগড় এবং লাদাখে এই ব্যবস্থা শীঘ্রই শুরু হবে। দক্ষভাবে টিকার ব্যবস্থাপনা করার জন্য ২২টি রাজ্য ও ২টি কেন্দ্রশাসিত অঞ্চলের ৫৮৫টি জেলায় ২৩,৫০৭টি কোল্ডচেন পয়েন্ট, ইভিন প্রযুক্তির ব্যবহার করছে। এই প্রযুক্তি ব্যবহারের জন্য ৪১,৪২০জনকে ডিজিট্যাল প্রক্রিয়ায় রেকর্ড সংগ্রহ করা এবং সেগুলির ব্যবস্থাপনার প্রয়োজনীয় প্রশিক্ষণ দেওয়া হয়েছে। সংগ্রহে থাকা টিকাগুলি যথযথ তাপমাত্রায় রাখা আছে কিনা, সেগুলি পর্যালোচনার জন্য বৈদ্যুতিন প্রক্রিয়ায় তাপমাত্রার রেকর্ড রাখার ২৩,৯০০টি ব্যবস্থা গড়ে তোলা হয়েছে।
ইলেকট্রনিক ভ্যাকসিন ইন্টেলিজেন্স নেটওয়ার্ক একটি বৃহৎ তথ্যভাণ্ডার গড়ে তুলেছে। এর সাহায্যে তথ্যের বিশ্লেষণ করে সঞ্চিত টিকা ব্যবহার করার জন্য প্রয়োজনীয় পরিকল্পনা করা যায়। এর ফলে অর্থের অপচয় আটকানো সম্ভব হচ্ছে এবং বেশীরভাগ স্বাস্থ্যকেন্দ্রে ৯৯% সময়েই টিকা থাকছে। ৮০% ক্ষেত্রে টিকার সঞ্চয় শেষ হবার সম্ভাবনা হলে খুব দ্রুত সেই টিকা পাঠানো হচ্ছে। এই কারণে ‘টিকা নেই তাই শিশুকে টিকাকরণ হচ্ছে না’౼এরকম ঘটনা ঘটছে না। টিকাকরণ কেন্দ্রে কোন শিশু গেলেই তাকে টিকা দেওয়া হচ্ছে।
কেন্দ্রের কোভিড-১৯ এর বিরুদ্ধে লড়াই-এ ইভিন পদ্ধতির সাহায্যে কোভিড সংক্রমণকে আটকানোর জন্য নানা সরঞ্জামের হিসেব রাজ্য ও কেন্দ্রশাসিত অঞ্চলগুলি রাখতে পারছে। ত্রিপুরা, নাগাল্যান্ড, মনিপুর, মেঘালয়, অরুণাচল প্রদেশ, হরিয়ানা পাঞ্জাব ও মহারাষ্ট্র౼এই আটটি রাজ্য এপ্রিল থেকে এই পদ্ধতির সাহায্যে কোভিডের চিকিৎসার সরঞ্জামের হিসেব রাখছে। ৮১টি অত্যাবশ্যক ওষুধ ও চিকিৎসা সরঞ্জামের ঘাটতি দেখা দিলে তারা এই ব্যবস্থার মাধ্যমে দ্রুত ব্যবস্থা নিচ্ছে।
আশা করা যায় কোভিড-১৯ এর টিকা যখন আবিষ্কার হবে, তখন এই পদ্ধতি ব্যবহার করে তার হিসেব-ও রাখা হবে।
(CG/CB
বিজ্ঞানওপ্রযুক্তিমন্ত্রক
কোভিড-১৯-এর উপর গবেষণার জন্য ডিবিটি-বিআইআরএসি-র উদ্যোগ
নতুনদিল্লি, ২০ এপ্রিল, ২০২০
জৈবপ্রযুক্তি দপ্তর ও জৈব প্রযুক্তি শিল্প গবেষণা সহায়ক পরিষদ কোভিড-১৯ এর বিষয়ে গবেষণার জন্য ইচ্ছুক সংস্থগুলির কাছ থেকে প্রস্তাব আহ্বান করেছিল। ৩০ মার্চের মধ্যে ৫০০টি আবেদনপত্র দপ্তরের কাছে জমা পড়েছে। এর মধ্যে শিক্ষাবিদ ও শিল্প সংস্থা- সকলেই রয়েছে। এই আবেদন প্ত্রগুলি পরীক্ষা করে ১৬টি সংস্থাকে বাছাই করা হয়েছে। এই সব সংস্থাগুলি যন্ত্র, টীকা, থেরাপি সংক্রান্ত নানা গবেষণামূলক কাজে অর্থ সাহায্য পাবে।
ন্যাশনাল বায়োফারমা মিশনের আওতায় এই সংস্থাগুলিতে অর্থ সাহায্য করা হবে যার মাধ্যমে সংস্থাগুলি টিকা বা থেরাপি বিষয়ে তাদের গবেষণার কাজ চালাবে। নোভেল করোনা ভাইরাস সারস-কোভ-২ ডি.এন.এ. ভিত্তিক টিকা তৈরীর ক্ষেত্রে ক্যাডিলা হেলথকেয়ার লিমিটেডকে অর্থ সাহায্য করা হবে। ভারত বায়োটেক ইন্টারন্যাশনাল লিমিটেডের আর একটি টিকার জন্যও অর্থ সাহায্যের ব্যবস্থা করা হয়েছে। সেরাম ইন্সটিটিউট অফ ইন্ডিয়ার একটি টিকা তৃতীয় পর্যায়ের ট্রায়ালের জন্য তৈরী। মানুষের শরীরে প্রয়োগের কাজেও ন্যাশনাল বায়োফারমা মিশন সাহায্য করবে। এছাড়া মানুষের মধ্যে রোগ প্রতিরোধ ক্ষমতা বৃদ্ধির লক্ষ্যে ভিরচৌ বায়োটেক প্রাইভেট লিমিটেড এবং অংকোসিক বায়ো প্রাইভেট লিমিটেডের গবেষণার কাজে সাহায্য করা হবে। দেশের মধ্যে দ্রুত শনাক্তকরণ পরীক্ষার উদ্দেশে মাইল্যাব ডিসকভারি সলিউশন প্রাইভেট লিমিটেড, হুয়েল লাইফ টাইম, উবিও বায়োটেকনোলজি সিস্টেম প্রাইভেট লিমিটেড, ধীতি লাইফ সায়েন্স প্রাইভেট লিমিটেড, ম্যাগজিনোম টেকনলজি প্রাইভেট লিমিটেড যাতে কিট তৈরী করতে পারে সেই জন্য তাদের সাহায্য করার সিদ্ধান্ত নেওয়া হয়েছে।
কোভিড-১৯-এ কেউ সংক্রমিত হয়েছেন কিনা তা জানার জন্য আল্ট্রাসনিক সেনসার তৈরীর কাজেও জৈব প্রযুক্তি দফতর সাহায্য করবে।
(CG/CB
প্রতিরক্ষামন্ত্রক
ডিফেন্স ইনস্টিটিউট অফ অ্যাডভান্সড টেকনোলজি স্মার্ট ইন্ডিয়া হ্যাকাথন -২০২০’র প্রথম পুরস্কার জিতেছে
নতুন দিল্লি, ৬ আগস্ট, ২০২০
ভারতের প্রতিরক্ষা গবেষণা উন্নয়ন দফতর ডিআরডিওর'র অধীন পুনের স্বশাসিত সংস্থা ডিফেন্স ইনস্টিটিউট অফ অ্যাডভান্সড টেকনোলজি  স্মার্ট ইন্ডিয়া হ্যাকাথন  -২০২০’র প্রথম পুরষ্কার জিতেছে। সম্প্রতি এই হ্যাকাথনে প্রধানমন্ত্রী শ্রী নরেন্দ্র মোদী অংশ নিয়ে অংশগ্রহণকারীদের সঙ্গে মতবিনিময় করেছিলেন।
মানব সম্পদ উন্নয়ন মন্ত্রক এবং সর্ব ভারতীয় কারিগরি শিক্ষা পর্ষদ যৌথভাবে উওর প্রদেশের নয়ডার ইঞ্জিনিয়ারিং অ্যান্ড টেকনোলজিতে  পয়লা আগস্ট থেকে তেশরা আগস্ট পর্যন্ত স্মার্ট ইন্ডিয়া হ্যাকাথন-২০তে টানা ৩৬ ঘণ্টা সফটওয়্যার সংস্করণ বিভাগে ডিজিটাল প্রোডাক্ট বিল্ডিং এর জাতীয় স্তরের প্রতিযোগিতার আয়োজন করে।
ডঃ সুনিতা ধাওয়ালের পরিচালনায় ছয় সদস্যের ডিআইএটি'র শিক্ষার্থীদের দলটি "এজ অফ আল্ট্রন" তৈরি করে প্রথম পুরস্কার লাভ করেছে।
মধ্যপ্রদেশ সরকারের সফ্টওয়্যার এমএস৩৩১ সমস্যা সমাধানের জন্য ১ লক্ষ টাকা নগদ আর্থিক পুরস্কারও জিতেছে। এই দলটি কৃত্রিম বুদ্ধিমত্তা ব্যবহার করে মুখ, অভিব্যক্তি এবং অঙ্গভঙ্গি বোঝার জন্য "দৃষ্টি" নামে সফ্টওয়্যার তৈরি করেছে।
প্রতিরক্ষা গবেষণা ও উন্নয়ন বিভাগের সচিব ও ডিআরডিও'র চেয়ারম্যান ডঃ জি সতীশ রেড্ডি ডিআইএটি দলটিকে টানা দ্বিতীয়বার এই পুরস্কার জেতার জন্য অভিনন্দন জানিয়েছেন।
(CG/SS
আয়ুষ
বিশ্ব আয়ুষ বিনিয়োগ ও উদ্ভাবন শিখর সম্মেলনে ৯ হাজার কোটি টাকারও বেশি বিনিয়োগের আগ্রহপত্র
নয়াদিল্লি, ২২ এপ্রিল, ২০২২
গুজরাটের গান্ধীনগরে আয়োজিত বিশ্ব আয়ুষ বিনিয়োগ ও উদ্ভাবন শিখর সম্মেলনে ৯ হাজার কোটি টাকারও বেশি বিনিয়োগের আগ্রহপত্র দিয়ে ইতিহাস তৈরি করেছে। এই আগ্রহপত্রে আয়ুষ চিকিৎসা পদ্ধতির বিভিন্ন গুরুত্বপূর্ণ বিভাগ, যেমন – মেডিকেল ভ্যালু ট্রাভেল, ফার্মা, টেকনোলজি ও ডায়াগনোস্টিক এবং কৃষক তথা কৃষি ক্ষেত্রে বিনিয়োগের প্রস্তাব রয়েছে।
দেশে এ ধরনের প্রথম শিখর সম্মেলন আয়ুষ ক্ষেত্রে দেশি-বিদেশি প্রতিষ্ঠানগুলির মধ্যে চুক্তি স্বাক্ষরের পাশাপাশি, আর্থিক সংস্থান, পারস্পরিক গবেষণা এবং সারা বিশ্বে আয়ুষ চিকিৎসা পদ্ধতির প্রসারে বড় ভূমিকা নিয়েছে। উল্লেখ করা যেতে পারে, ফাস্ট মুভিং কনজ্যুমার গুডস্ ক্ষেত্র থেকে ৭ হাজার কোটি টাকারও বেশি, মেডিকেল ভ্যালু ট্রাভেল ক্ষেত্র থেকে প্রায় ১ হাজার কোটি টাকা, ফার্মা ক্ষেত্র থেকে প্রায় ৩৪৫ কোটি টাকা, কৃষক ও কৃষি ক্ষেত্রের জন্য প্রায় ৩০০ কোটি টাকা এবং টেকনোলজি তথা ডায়াগনোস্টিক ক্ষেত্রে প্রায় ৬০ কোটি টাকা নিশ্চিত বিনিয়োগের প্রস্তাব পাওয়া গেছে।
শিখর সম্মেলনের উদ্বোধনী অনুষ্ঠানে গত ২০ তারিখ প্রধানমন্ত্রী শ্রী নরেন্দ্র মোদীর উপস্থিতিতে ৫টি গুরুত্বপূর্ণ সমঝোতাপত্র স্বাক্ষরিত হয়েছে। সম্মেলনে সেন্ট্রাল কাউন্সিল ফর রিসার্চ ইন আয়ুর্বেদ সায়েন্সেস, আয়ুষ মন্ত্রক এবং দেশের একাধিক মর্যাদাপূর্ণ গবেষণা প্রতিষ্ঠানের সঙ্গে মোট ১২টি সমঝোতাপত্র স্বাক্ষরিত হয়েছে। সম্মেলনের প্রথম পর্বে আমূল, ডাবর, কামা আয়ুর্বেদ, অ্যাকর্ড, ন্যাচারাল রেমিডিজ, পতঞ্জলি সহ ৩০টিরও বেশি ফাস্ট মুভিং কনজ্যুমার গুডস্ সংস্থা অংশ নেয়। এই সহযোগিতার ফলে ৫ লক্ষ ৫০ হাজারেরও বেশি কর্মসংস্থান ও ৭৬ লক্ষেরও বেশি মানুষের জীবনে ইতিবাচক প্রভাব পড়বে। আয়ুষ মন্ত্রকের ন্যাশনাল মেডিসিনাল প্ল্যান্ট বোর্ড – এর সহায়তায় কৃষক সংগঠন ও শিল্প সংস্থাগুলির মধ্যে ৫০টিরও বেশি সমঝোতাপত্র স্বাক্ষরিত হয়েছে। এই সমঝোতা স্বাক্ষরের ফলে ৬ হাজার ৩০০ জনেরও বেশি কৃষক উপকৃত হবেন এবং ৪.৫ হাজার মেট্রিক টনেরও বেশি ভেষজ সামগ্রী উৎপাদনের সম্ভাবনা রয়েছে। আয়ুর্বেদ ক্ষেত্রে প্রাতিষ্ঠানিক সহযোগিতা গড়ে তোলার লক্ষ্যে আয়ুষ মন্ত্রকের রাষ্ট্রীয় আয়ুর্বেদ বিদ্যাপীঠ এবং আর্জেন্টিনার ফান্ডাসিওন ডি সালুড আয়ুর্বেদ প্রেমা  প্রতিষ্ঠানের মধ্যে আন্তর্জাতিক সমঝোতাপত্র স্বাক্ষরিত হয়েছে।
এছাড়াও, ভারতের অল ইন্ডিয়া ইন্সটিটিউট অফ আয়ুর্বেদ, ব্রাজিলের ফেডারেল ইউনিভার্সিটি অফ রিও ডি জেনেরিও এবং ব্রাজিলিয়ান অ্যাকাডেমিক কনসর্টিয়াম ফর ইন্টিগ্রেটিভ হেলথ প্রতিষ্ঠানের মধ্যে ত্রিপাক্ষিক সমঝোতাপত্র স্বাক্ষরিত হয়েছে। আয়ুর্বেদ ক্ষেত্রে প্রাতিষ্ঠানিক সহযোগিতার লক্ষ্যেই এই মউ স্বাক্ষর। এমনকি, আয়ুষ মন্ত্রকের অল ইন্ডিয়া ইন্সটিটিউট অফ আয়ুর্বেদ এবং কানাডার টরেন্টোর ইউনিভার্সিটি হেলথ নেটওয়ার্ক – এর মধ্যেও চিকিৎসক ও স্বাস্থ্য ক্ষেত্রের সঙ্গে যুক্ত পেশাদারদের প্রশিক্ষণের জন্য পারস্পরিক সহযোগিতার লক্ষ্যে সমঝোতাপত্র স্বাক্ষরিত হয়েছে। মেক্সিকোয় ইউনিভার্সিড অটোনোমা ডি নিউভো লিওন প্রতিষ্ঠানে একটি আয়ুর্বেদ সংক্রান্ত একটি অধ্যাপক পদ তৈরির জন্য আয়ুষ মন্ত্রকের সঙ্গে সমঝোতাপত্র স্বাক্ষরিত হয়েছে। আয়ুর্বেদ ক্ষেত্রে যে অপার সম্ভাবনা ও সুযোগ রয়েছে, তা খুঁজে বের করে জনসাধারণের আরও বেশি দৃষ্টি আকর্ষণ করার জন্য এ ধরনের সম্মেলন আয়োজনের অন্যতম উদ্দেশ্য।
CG/BD/SB
(Visitor Counter : 130